
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ2/ΟΙΚ 3037 (1) 

Μεταβίβαση αρμοδιοτήτων στο Γενικό Γραμματέα και του 
δικαιώματος να υπογράφουν «με εντολή Υπουργού» 
στον Ειδικό Γραμματέα, στους Γενικούς Διευθυντές 
και στους Διευθυντές και Τμηματάρχες της Γενικής 
Γραμματείας Κοινωνικών Ασφαλίσεων, του Υπουρ¬ 
γείου Υγείας, Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137) «Κυβέρ¬ 
νηση και Κυβερνητικά Όργανα». 

2. Το άρθρο 81 του Ν. 1892/1990 (ΦΕΚ 101) «Για τον 
εκσυγχρονισμό και την ανάπτυξη και άλλες διατάξεις». 

3. Τις διατάξεις του άρθρου 7 του Ν. 1943/1991 (ΦΕΚ 
50Α) «Εκσυγχρονισμός της Οργάνωσης και λειτουργίας 
της δημόσιας διοίκησης, αναβάθμισης του προσωπικού 
της και άλλες συναφείς διατάξεις». 

4. Τις διατάξεις του άρθρου 1 του Ν. 2085/1992 (ΦΕΚ 
170 Α). 

5. Το'Π.Δ. 213/1992 «Οργανισμός Γραμματείας Κοινω¬ 
νικών Ασφαλίσεων, Υπουργείου Υγείας, Πρόνοιας και Κοι¬ 
νωνικών Ασφαλίσεων» (ΕτΚ Α 102). 

6. Την Π.Υ.Σ. 103/1991 (ΕτΚ Α 140), όπως τροποποιή¬ 
θηκε και συμπληρώθηκε με την Π.Υ.Σ. 83/1992 (ΕτΚ Α 
127). 

7. Το Π. Δ/γμα 352/1990 (ΦΕΚ 145 Α) «Σύσταση Γενι¬ 
κών Διευθύνσεων κ.λπ.». 

8. Την αριθ. Οικ. 627/1986 (ΦΕΚ 208 Β') κοινή από¬ 
φαση των Υπουργών Προεδρίας της Κυβέρνησης, Υγείας, 
Πρόνοιας και Κοινωνικών Ασφαλίσεων και Οικονομικών 
«Σύσταση διοικητικού τομέα και θέσης Ειδικού Γ ραμματέα 
στη Γενική Γραμματεία Κοινωνικών Ασφαλίσεων», όπως 
τροποποιήθηκε με την αριθ. Α4 οικ, 152/1987 (ΦΕΚ 
460Β) κοινή απόφαση των παραπάνω Υπουργών. 

9. Την αριθμ. οικ. 4490/1989 (ΦΕΚ 205 Γ) κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων «Διορισμός Ειδικού 


Γ ραμματέα της Γ ενικής Γ ραμματείας Κοινωνικών Ασφαλί¬ 
σεων». 

10.. Την αριθμ. Γ1/2186/1990 (ΦΕΚ 761 Β) κοινή από¬ 
φαση των Υπουργών Προεδρίας της Κυβέρνησης και 
Υγείας, Πρόνοιας και Κοινωνικών Ασφαλίσεων «Εξαίρεση 
διοικητικών πράξεων και εγγράφων από τον περιορισμό 
των τριών υπογραφών». 

11. Την αριθ. 33361 /1991 (ΦΕΚ 703 Β) κοινή απόφαση 
των Υπουργών Προεδρίας της Κυβέρνησης και Υγείας, 
Πρόνοιας και Κοινωνικών Ασφαλίσεων «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/1991». 

12. Την ΓΙ/οικ. 2826/17.10.91 (ΦΕΚ 880 Β) κοινή 
Υπουργική απόφαση «Τροποποίηση της αριθ. Γ1. 2186/ 
1990 κοινής Υπουργικής Απόφασης». 

13. Την Γ2/οικ. 3098/5.11.91 (ΦΕΚ 950 Β). 

14. Την Γ2/οικ. 2277/27.8.1992 (ΦΕΚ 545 Β). 

15. Την ανάγκη εύρυθμης και αποδοτικής λειτουργίας 
των Υπηρεσιών της Γενικής Γραμματείας Κοινωνικών 
Ασφαλίσεων και της ταχείας διεκπεραίωσης των θεμάτων 
που της έχουν ανατεθεί, αποφασίζουμε: 

Αρθρο 1 

Ο Γ ενικός Γ ραμματέας της Γ ενικής Γ ραμματείας Κοι¬ 
νωνικών Ασφαλίσεων προΐσταται αμέσως μετά τον 
Υπουργό όλων των υπηρεσιών της Γενικής Γραμματείας, 
προσυπογράφει όλα τα έγγραφα που υπογράφει ο Υπουρ¬ 
γός και ειδικότερα ασκεί τις αρμοδιότητες που ορίζονται 
στα παρακάτω άρθρα. 

Άρθρο 2 

Στο Γ ενικό Γ ραμματέα της Γ ενικής Γ ραμματείας Κοινω¬ 
νικών Ασφαλίσεων μεταβιβάζουμε τις αρμοδιότητες των 
Διευθύνσεων που συγκροτούν τις Γενικές Διευθύνσεις 
Κοινωνικής Ασφάλισης και Διοικητικής Υποστήριξης, 
εκτός των Διευθύνσεων που συγκροτούν το Διοικητικό το¬ 
μέα, με εξαίρεση τα θέματα που άπτονται της γενικότερης 
πολιτικής του τομέα αυτού, βάσει κειμένων διατάξεων. 

Οι αρμοδιότητες αυτές του Γενικού Γραμματέα προσ¬ 
διορίζονται ειδικότερα στο άρθρο 3 της απόφασης αυτής. 

Αρθρο 3 

1. Στο Γ ενικό Γ ραμματέα της Γ ενικής Γ ραμματείας Κοι¬ 
νωνικών Ασφαλίσεων μεταβιβάζονται οι αρμοδιότητες του 
Υπουργού που αφορούν με οποιοδήποτε τρόπο θέματα 
κατάστασης προσωπικού της Γ ενικής Γ ραμματείας Κοι¬ 
νωνικών Ασφαλίσεων, των υπηρεσιών και των φορέων αρ¬ 
μοδιότητας της, εκτός των γενικών διευθυντών, καθώς και 
των θεμάτων πειθαρχικής δικαιοδοσίας. 

Στις αρμοδιότητες αυτές περιλαμβάνονται ιδίως όσες 
αναφέρονται: 

α. Στη διαδικασία διορισμού, του με οποιαδήποτε σχέση 
προσωπικού, της Γ ενικής Γ ραμματείας Κοινωνικών Ασφα¬ 
λίσεων, των υπαγομένων σ' αυτήν αποκεντρωμένων υπη¬ 
ρεσιών, καθώς και όλων των με οποιαδήποτε μορφή λει- 
τουργούντων φορέων Κοινωνικής Ασφάλισης, για το προ¬ 
σωπικό των οποίων υφίσταται κατά τον Οργανισμό της 
Γραμματείας τέτοια αρμοδιότητα (προκήρυξη διαγωνι¬ 
σμού, διορισμός, ανάληψη κ.λπ.), στη βαθμολογική - μι- 
σθολογική κατάσταση και εξέλιξή του και στη λύση της 
υπαλληλικής σχέσης. 

β. Στις κάθε φύσης μετακινήσεις του προσωπικού αυ¬ 
τού (τοποθετήσεις, μεταθέσεις, αποσπάσεις, μετατάξεις 
εντός και εκτός Υπουργείου, αποστολές στο εξωτερικό 
και εσωτερικό, απλές μετακινήσεις εντός του Υπουργείου 
κ.λπ.). 

γ. Σε θέση υπαλλήλων σε κατάσταση αργίας ή διαθεσι¬ 
μότητας και 

δ. Στη χορήγηση των κάθε είδους αδειών με ή χωρίς 
αποδοχές. 

2. Αποφάσεις που αφορούν εγκρίσεις δαπανών για κα¬ 
τασκηνώσεις από 20 εκατ. δρχ. και άνω. 

3. Προτάσεις προς το Υπουργείο Προεδρίας της Κυβέρ¬ 
νησης για την έγκριση αγοράς αυτοκινήτων από τους 
ασφαλιστικούς οργανισμούς. 

4. Προτάσεις για παροχή έγκρισης νέων προσλή¬ 
ψεων. 

5. Προτάσεις προμήθειας μηχανογραφικού εξοπλισμού, 
ανάθεση μηχανογραφικών εργασιών - ένταξη στα ΜΟΠ, 
εργασίες συντήρησης και υποστήριξης του μηχανογραφι¬ 
κού εξοπλισμού της Γ.Γ.Κ.Α., του Κ.Η.Υ.Κ.Υ. και των 
ασφαλιστικών οργανισμών. 

6. Συγκρότηση - ορισμός μελών των Τ.Δ.Ε.Ι.Κ.Α. και 
λοιπών ασφαλιστικών οργανισμών. 

7. Την κατάρτιση του ενιαίου προγράμματος Κρατικών 
Προμηθειών της Γ ενικής Γ ραμματείας Κοιν. Ασφαλίσεων 
ή προτάσεις για χορήγηση εξουσιοδοτήσεων. 

8. Την έκδοση απόφασης αυξομείωσης πιστώσεων του 
Προϋπολογισμού εξόδων της Γ.Γ.Κ.Α. και συναφείς προ¬ 
τάσεις στο Γ.Λ. του Κράτους, συμπεριλαμβανομένων και 
των περιπτώσεων εκείνων που ζητείται διάθεση πιστώ¬ 
σεων από το αποθεματικό. 

9. Την έκδοση αποφάσεως διάθεσης χρηματικών πο¬ 
σών σε βάρος του τακτικού προϋπολογισμού ή του Λογα¬ 
ριασμού Βελτίωσης Κοιν. Ασφάλισης (Λ.Β.Κ.Α.). 


10. Την κίνηση Τραπεζικών λογαριασμών και έκδοση 
επιταγών. 

11. Έγκριση επένδυσης των ασφαλιστικών Οργανισμών 
σε ομολογίες και μερίδια αμοιβαίων κεφαλαίων. 

12. Έγκριση μίσθωσης και εκμίσθωσης ακινήτων, κα¬ 
θώς και οποιουδήποτε άλλου θέματος που υπόκειται σε 
έγκριση με βάση τις διατάξεις του Π.Δ. 715/1979. 

13. Την έγκριση των προϋπολογισμών - ισολογισμών και 
απολογισμών των ασφαλιστικών οργανισμών, του 
Κ.Η.Υ.Κ.Υ. και του Λ.Β.Κ.Α. 

14. Την τροποποίηση των προϋπολογισμών των ασφα¬ 
λιστικών Οργανισμών και του Κ.Η.Υ.Κ.Υ. για ποσά από 20 
δισ. δρχ. και άνω, καθώς και την τροποποίηση του προϋ¬ 
πολογισμού του Λ.Β.Κ.Α. 

15. Τις πράξεις έγκρισης προμηθειών, δαπανών εκτέ¬ 
λεσης εργασιών, ανάληψης και έγκρισης δαπανών. 

16. Την προκήρυξη ανοιχτών ή κλειστών διαγωνισμών, 
αποφάσεις κατακύρωσης αποτελεσμάτων διαγωνισμών 
και υπογραφή των συναπτομένων συμβάσεων, καθώς και 
κάθε σχετική με το θέμα απόφαση, ποσού από 20 εκατ. 
δρχ. και άνω. 

17. Τις αποφάσεις έγκρισης για να ακολουθηθεί η διαδι¬ 
κασία της απευθείας ανάθεσης (Π. Δ/γμα 173/1990). 

18. Την παροχή έγκρισης για προμήθεια μηχανολογικού 
εξοπλισμού. 

19. Τις αποφάσεις αποδέσμευσης κεφαλαίων από τις 
καταθέσεις, βάσει του Ν. 1611/1950 των ασφαλιστικών 
οργανισμών για ανοικοδόμηση ακινήτων. 

20. Την ανάδειξη μελετητού για εκπόνηση μελετών. 

21. Την έγκριση κτιριολογικών προγραμμάτων ΙΚΑ και 
λοιπών ασφαλιστικών οργανισμών. 

22. Τις προτάσεις στην Επιτροπή Νομισματικών και Πι¬ 
στωτικών θεμάτων. 

23. Τις μετακινήσεις εκτός έδρας υπαλλήλων της 
Γ.Γ.Κ.Α. και των ασφαλιστικών οργανισμών, για εκτέλεση 
υπηρεσίας άνω των πέντε ημερών, καθώς και τις αποφά¬ 
σεις καταβολής των εξόδων κινήσεώς τους. 

24. Τις εκπαιδευτικές άδειες του προσωπικού της 
Γ.Γ.Κ.Α. και των ασφαλιστικών Οργανισμών. 

25. θέματα Π.Σ.Ε.Α. 

26. θέματα Οργάνωσης και Εκπαίδευσης. 

27. Την ανάθεση σε φυσικά ή νομικά πρόσωπα επιστη¬ 
μονικών μελετών για την προαγωγή του έργου της 
Γ.Γ.Κ.Α. 

28. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού από πέντε εκατ. (5.000.000) δρχ. και άνω, που 
ανάγονται στην εκτέλεση του τακτικού Προϋπολογι¬ 
σμού. 

29. Τον ορισμό αντιπροσώπων ή υπαλλήλων για εκπρο¬ 
σώπηση σε συνέδρια, διοικητικά δικαστήρια, συμμετοχή 
σε σεμινάρια, εκπαιδευτικά προγράμματα και άλλες συνα¬ 
ντήσεις στο εσωτερικό και εξωτερικό, καθώς και έγκριση 
των δαπανών. 

30. Διοικητική έγκριση για αποδέσμευση ποσών από τον 
προϋπολογισμό των ασφαλιστικών Οργανισμών άνω των 
πέντε εκατ. δρχ. και μέχρι 200 εκατ. δρχ. 

31. Την υπογραφή κοινών αποφάσεων που αναφέρο- 
νται σε θέματα επιχορήγησης ασφαλιστικών οργανισμών 
από τον Κρατικό προϋπολογισμό, ως και συγκρότηση 
αμοιβαίων κεφαλαίων από φορείς κοινωνικής ασφάλισης, 
στα πλαίσια της υπ’ αριθμ. 33361 /1991 (ΦΕΚ 703 Β) κοι¬ 
νής απόφασης. 

32. Ερωτήματα στο Κ.Ε.Σ.Υ. που αφορούν εξαιρετικής 
σημασίας θέματα. 

,33. Έγγραφα προς τις υπηρεσίες των Ευρωπαϊκών Κοι¬ 
νοτήτων, αρμόδιες υπηρεσίες του Υπουργείου Εξωτερι¬ 
κών ή άλλων Υπουργείων με τις θέσεις της Γ.Γ.Κ.Α. 

34. Την έκδοση γενικού περιεχομένου εγκυκλίων οδη¬ 
γιών προς τις υπηρεσίες της Γ.Γ.Κ.Α. και τους οργανι¬ 
σμούς Κοινωνικής Ασφάλισης για την εύρυθμη λειτουργία 
τους. 

35. Εντολές διενέργειας τακτικών, ή εκτάκτων διαχειρι¬ 
στικών ελέγχων, εποπτείας, διοικητικών ερευνών ή ανα¬ 
κρίσεων που υποβάλλονται για θέματα που αφορούν τους 
φορείς Κοινωνικής Ασφάλισης, το ΚΗΥΚΥ, καθώς και κα¬ 
ταγγελίες για πειθαρχικά παραπτώματα των υπαλλήλων 
της Γ.Γ.Κ.Α. 

Αρθρο 4 

Ο Ειδικός Γραμματέας της Γενικής Γραμματείας Κοινω¬ 
νικών Ασφαλίσεων, προΐσταται των Διευθύνσεων του Διοι¬ 
κητικού τομέα (Κύριας Ασφάλισης Μισθωτών, Κύριας 
Ασφάλισης Αυτοαπασχολουμένων και Κύριας Ασφάλισης 
Αγροτών και Ανασφάλιστων Ομάδων). 

Συντονίζει τη λειτουργία των Διευθύνσεων και Τμημά¬ 
των που συγκροτούν τον τομέα και προσυπογράφει όλα τα 
έγγραφα που υπογράφει ο Υπουργός. 

Αρθρο 5 

Στον Ειδικό Γραμματέα της Γενικής Γραμματείας Κοι¬ 
νωνικών Ασφαλίσεων μεταβιβάζουμε το δικαίωμα να υπο¬ 
γράφει «Με εντολή Υπουργού», για θέματα του αντικειμέ¬ 
νου του διοικητικού τομέα και ειδικότερα: 

1. Την έκδοση αποφάσεων υπαγωγής στο ειδικό συντα- 
ξιοδοτικό καθεστώς του ΙΚΑ του τακτικού προσωπικού 
Ν.Π.Δ.Δ. αρμοδιότητας Υπουργείου Υγείας, Πρόνοιας και 
Κοινωνικών Ασφαλίσεων. 

2. Τις απαντήσεις σε αιτήματα επανεξέτασης ή αναφο¬ 
ρές παραπόνων ή καταγγελίες πολιτών κατά πράξεων ή 
παραλείψεων υπηρεσιακών οργάνων. 

3. Τις απαντήσεις σε ερωτήματα Ν.Π.Δ.Δ., υπηρεσιών ή 
πολιτών, εφόσον δεν έχουν λυθεί από τη νομολογία. 

4. Υπογραφή ερωτημάτων στη Νομική Υπηρεσία της 
Γ.Γ.Κ.Α. 

5. Τις απαντήσεις - αντικρούσεις σε προσφυγές ενώ¬ 
πιον των δικαστηρίων. 

Αρθρο 6 

1. Μεταβιβάζουμε στους Γ ενικούς Διευθυντές της Γ ενι¬ 
κής Γ ραμματείας Κοινωνικών Ασφαλίσεων, το δικαίωμα να 
υπογράφουν «Με εντολή Υπουργού» τα παρακάτω θέματα 
στον τομέα αρμοδιότητάς τους. 

Α. Γενικά θέματα: 


1. Την έκδοση ερμηνευτικών εγκυκλίων για την εφαρ¬ 
μογή της κείμενης νομοθεσίας. 

2. Τις απαντήσεις σε αιτήματα επανεξέτασης ή αναφο¬ 
ρές παραπόνων ή καταγγελίες πολιτών κατά πράξεων ή 
παραλείψεων υπηρεσιακών οργάνων της Γ.Γ.Κ.Α. 

3. Τις απαντήσεις σε ερωτήματα Ν.Π.Δ.Δ. υπηρεσιών ή 
πολιτών, εφόσον δεν έχουν λυθεί από τη νομολογία. 

4. Τις απαντήσεις - αντικρούσεις οε προσφυγές ενώ¬ 
πιον των δικαστηρίων. 

5. Τις απαντήσεις σε αιτήματα πολιτών, σωματείων 
κ.λπ. αρμοδιότητας περισσοτέρων διευθύνσεων που αφο¬ 
ρούν τον τομέα ευθύνης τους. 

6. Υπογραφή ερωτημάτων στη Νομική Υπηρεσία της 
Γ.Γ.Κ.Α. 

2. Ο Γενικός Διευθυντής Κοινωνικής Ασφάλισης, πέραν 
από τις αρμοδιότητες της προηγούμενης παραγράφου, 
έχει ειδικότερα δικαίωμα υπογραφής και στα παρακάτω 
θέματα: 

Αποφάσεις που αφορούν εγκρίσεις δαπανών για κατα¬ 
σκηνώσεις ποσού μέχρι 20 εκατ. δρχ. 

3. Ο Γενικός Διευθυντής Διοικητικής Υποστήριξης, πέ¬ 
ραν από τις αρμοδιότητες της παρ. 1, έχει ειδικότερα δι¬ 
καίωμα υπογραφής και στα παρακάτω θέματα: 

1. Τον καταλογισμό στους υπολόγους διαχείρισης κάθε 
υλικού και μηχανικού εξοπλισμού. 

2. Την κύρωση πινάκων προακτέων. 

3. Τις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ως πειθαρχικός προϊ¬ 
στάμενος, σύμφωνα με τις διατάξεις του Π. Δ/τος 611 / 
1977. 

4. Την κύρωση πινάκων επιτυχίας που καταρτίστηκαν με 
τη διαδικασία επιλογής και εκδίκασης ενστάσεων κατά 
των πινάκων αυτών. 

5. Προτάσεις για έγκριση υπερωριακής εργασίας για 
προσωπικό ιδιωτικού δικαίου στο Υπουργείο Εργασίας - 
Απασχόληση κατά τις Κυριακές και εξαιρέσιμες. Προτά¬ 
σεις για έγκριση υπερωριών στην Επιτροπή Τιμών και Ει¬ 
σοδημάτων για το μόνιμο προσωπικό της ΓΓΚΑ και των 
ασφαλιστικών Οργανισμών. 

6. Τη διαβίβαση πορισμάτων διαχειριστικών ελέγχων 
στις δικαστικές αρχές. 

7. Μετακινήσεις εκτός έδρας υπαλλήλων της ΓΓΚΑ και 
των Ασφαλιστικών Οργανισμών για εκτέλεση Υπηρεσίας 
μέχρι πέντε ημερών. 

8. Συστάσεις προς τους ασφαλιστικούς Οργανισμούς 
για τη συμμόρφωσή τους προς τις παρατηρήσεις και υπο¬ 
δείξεις των επιθεωρητών και λοιπών ελεγκτικών οργά¬ 
νων. 

9. Διοικητική έγκριση για αποδέσμευση ποσών από τον 
προϋπολογισμό των ασφαλιστικών Οργανισμών δρχ. μέχρι 
5 εκατ. 

10. Ανάληψη, διάθεση πιστώσεων και αναγνώριση δα¬ 
πανών Εθνικής Αντίστασης. 

11. Αποφάσεις έγκρισης αγοράς μηχανογραφικού εξο¬ 
πλισμού από τους ασφαλιστικούς οργανισμούς με πρό¬ 
χειρο διαγωνισμό μέχρι ποσού δρχ. 1.500.000. 

12. Την τροποποίηση των προϋπολογισμών των ασφα- 

λιστικών οργανισμών και του Κ.Η.Υ.Κ.Υ. για ποσά από πέ¬ 
ντε μέχρι 20 δισ. δρχ. 

13. Τη διάθεση χρήσης μηχανημάτων, εργαλείων και 
υλικών στις υπηρεσίες της Γ·Γ·Κ·Α·, στους Οργανισμούς 
Κοινωνικής Ασφάλισης και στο ΚΗΥΚΥ. 

14. Έκδοση αποφάσεων για εκπαίδευση προσωπικού 
στη Σχολή ΠΣΕΑ/ΔΤ. 

15. Την προκήρυξη πρόχειρων, ανοικτών ή κλειστών 
διαγωνισμών, αποφάσεις κατακύρωσης αποτελεσμάτων 
διαγωνισμών και υπογραφή των συναπτομένων συμβά¬ 
σεων, καθώς και κάθε σχετική με το θέμα απόφαση ποσού 
δρχ. μέχρι 20 εκατ. δρχ. 

16. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
πσού από 2 εκατ. δρχ. μέχρι 5 εκατ. δρχ. 

17. Αποφάσεις έγκρισης αγοράς μηχανογραφικού εξο¬ 
πλισμού από τους Ασφαλιστικούς Οργανισμούς μέχρι του 
ποσού που ισχύει κάθε φορά για την προμήθεια ειδών με 
πρόχειρο διαγωνισμό. 

18. Συγκρότηση - ορισμός μελών Επιτροπών προμη¬ 
θειών και παραλαβών της Γ.Γ.Κ.Α. 

19. Ρύθμιση σε δόσεις οφειλών εργοδοτών προς το 
Τ.Α.Ξ.Υ. και Τ.Ε.Α.Η.Ε. που προβλέπονται από τις κατα¬ 
στατικές τους διατάξεις. 

20. Έγκριση χορήγησης δανείων, εφόσον υπάρχει 
έγκριση της Επιτροπής νομισματικών και πιστωτικών θε¬ 
μάτων. 

Άρθρο 7 

Μεταβιβάζουμε στους Διευθυντές της Γ.Γ.Κ.Α. το δι¬ 
καίωμα να υπογράφουν «Με εντολή Υπουργού», τα παρα¬ 
κάτω θέματα: 

1. Κατανομή του προσωπικού στα τμήματα της διεύθυν¬ 
σης που προΐστανται, εκτός των προϊσταμένων τμημάτων 
και γραφείων. 

2. Τον ορισμό υπαλλήλων με οποιαδήποτε σχέση εργα¬ 
σίας για παρακολούθηση, χωρίς εκπαιδευτική άδεια, συ¬ 
νεδρίων, σεμιναρίων και εκπαιδευτικών προγραμμάτων 
στο εσωτερικό. 

3. Παροχή οδηγιών για την εφαρμογή της νομοθεσίας 
του αντικειμένου τους. 

4. Έκδοση εγκυκλίων σε θέματα αρμοδιότητάς τους. 

5. Παροχή πληροφοριών σε αιτήσεις ακύρωσης ή προ¬ 
σφυγής στο Συμβούλιο της Επικράτειας ή στα αρμόδια 
Διοικητικά Δικαστήρια. 

6. Παροχή πληροφοριών στη Νομική Υπηρεσία σε αγω¬ 
γές ή αιτήσεις αναγνώρισης απαιτήσεων κατά του δημο¬ 
σίου ή συμβιβασμού μ’ αυτό. 

7. Υπογραφή εγγράφων και πράξεων που εκδίδονται σε 
εκτέλεση Υπουργικών αποφάσεεσων. 

8. Απαντήσεις σε αιτήματα πολιτών και οργανώσεων επί 
θεμάτων που έχει απαντήσει ή έχει λάβει θέση ο Υπουρ¬ 
γός. 

9. Χορήγηση κανονικών αδειών στους υπαλλήλους της 
Διεύθυνσης. 

10. Πράξεις για θέση εγγράφων στο αρχείο για θέματα 
αρμοδιότητας περισσοτέρων τμημάτων, καθώς και 
έγκριση για χορήγηση αντιγράφων των εγγράφων αυτών, 


συμπεριλαμβανομένης και της έγκρισης και γνωστοποίη¬ 
σης διοικητικών εγγράφων κατά το άρθρο 16 του Ν. 1599/ 
1986. 

11. Έγκριση χορήγησης αντιγράφων πρωτοτύπων εγ¬ 
γράφων με διαβάθμιση «άκρως απόρρητα». 

12. Υπογραφής εγγράφων που αναφέρονται γενικά σε 
θέματα τρέχουσας υπηρεσιακής φύσης ή στην εκτέλεση 
δικαστικής απόφασης, ή σε θέματα που έχει γνωμοδοτή- 
σει το αρμόδιο συλλογικό όργανο, εκτός των περιπτώσεων 
ειδικής εξουσιοδότησης άλλου οργάνου με την παρούσα 
απόφαση. 

13. Πρόταση έκδοσης εντολών προς υπαλλήλους των 
Δ/ 

νσεων τους για εκτέλεση υπηρεσίας εκτός έδρας. 

14. Παραπομπή θεμάτων σε άλλες δημόσιες αρχές ή 
υπηρεσίες για γνωμοδότηση ή μελέτη. 

15. Απαντήσεις σε ερωτήματα υπηρεσιών και Οργανι¬ 
σμών Κοινωνικής Ασφάλισης σχετικά με την εφαρμογή 
της νομοθεσίας τους. 

16. Απαντήσεις σε αιτήματα ασφαλισμένων ή συνδικα¬ 
λιστικών οργανώσεων μέχρι β βαθμού, για μείωση των 
προϋποθέσεων χορήγησης παροχών, ή σε αιτήσεις πολι¬ 
τών για χορήγηση παροχών χωρίς προϋποθέσεις, ή με ειδι¬ 
κές προϋποθέσεις έξω από τα πλαίσια των Κυβερνητικών 
εξαγγελιών. 

17. Παραπομπή στο Συμβούλιο Κοινωνικής Ασφάλισης 
αιτήσεων ή προτάσεων των ασφαλιστικών οργανισμών για 
τροποποίηση της νομοθεσίας τους, καθώς και αιτήσεων 
για επίλυση αμφισβητήσεων. 

18. Πληροφορίες σε αρμόδιες υπηρεσίες του δημοσίου 
ή ιδιωτικού τομέα στο εσωτερικό ή το εξωτερικό για θέ¬ 
ματα σχετικά με αντικείμενο της διεύθυνσης. 

Αρθρο 8 

Ειδικότερα πέραν των αναφερομένων στο προηγού¬ 
μενο άρθρο, μεταβιβάζουμε το δικαίωμα να υπογράφουν 
«Με εντολή Υπουργού», οι παρακάτω Διευθυντές ως εξής: 

Α. Ο Διευθυντής της Διεύθυνσης Διακρατικής Κοινωνι¬ 
κής Ασφάλισης. 

Έγκριση για την εξαίρεση από την εφαρμογή της Ελλη¬ 
νικής κοινωνικοασφαλιστικής νομοθεσίας των αλλοδαπών 
και Ελλήνων που ζητούν τη διατήρηση υπαγωγής τους στο 
ασφαλιστικό σύστημα άλλου Κράτους. 

Β. Ο Διευθυντής της Διεύθυνσης Οικονομικού. 

1. Την έγκριση τροποποίησης προϋπολογισμού των Ορ¬ 
γανισμών Κοινωνικής Ασφάλισης και του Κ.Η.Υ.Κ.Υ. για 
ποσά από ένα μέχρι 5 δισ. δρχ. 

2. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού δρχ. από 1 εκατ. δρχ. μέχρι 2 εκατ. δρχ. σε εκτέ¬ 
λεση του τακτικού προϋπολογισμού. 

3. Την έγκριση και αναγνώριση δαπάνης, ανεξαρτήτως 
ποσού σε εκτέλεση δικαστικής απόφασης ή δαπάνης πο¬ 
σού που νόμιμα έχει εκκαθαριστεί. 

4. Την εντολή πληρωμής μισθών και άλλων αποδοχών 
των υπαλλήλων της Γ.Γ.Κ.Α. με καταστάσεις ή εντάλ¬ 
ματα. 

5. Πρόταση στο Υπουργείο Οικονομικών για έγκριση πί- 



1521 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στωσης για διορισμούς, προαγωγές, μεταθέσεις, μετατά¬ 
ξεις και λοιπές μεταβολές του προσωπικού. 

6. Μίσθωση μεταφορικών μέσων δημόσιας χρήσης. 

7. Εντολή επισκευής μηχανημάτων και επίπλων της 
Γ.Γ.Κ.Α. μέχρι του ποσού που ισχύει κάθε φορά για προ¬ 
μήθεια ειδών χωρίς δημόσιο διαγωνισμό. 

8. Έκδοση χρηματικών ενταλμάτων σε βάρος του 
Λ.Β.Κ.Α. 

9. Έγκριση παγίων προκαταβολών. 

Γ. Ο Διευθυντής της Διεύθυνσης Διοικητικής Οργάνω¬ 
σής- 

Έγγραφα προς Υπουργεία, νομικά πρόσωπα, συνδέ¬ 
σμους, επιμελητήρια και συνδικαλιστικές οργανώσεις 
προς υπόδειξη εκπροσώπων για τη συγκρότηση των Διοι¬ 
κητικών Συμβουλίων και Επιτροπών των ασφαλιστικών 
Οργανισμών. 

Δ. Ο Διευθυντής της Διεύθυνσης Διοίκησης. 

1. Έγκριση του ετήσιου προγράμματος κανονικής 
άδειας των υπαλλήλων της Γ.Γ.Κ.Α. 

2. Ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης των υπαλλήλων της 
Γ.Γ.Κ.Α. και των ασφαλιστικών οργανισμών. 

3. Πράξεις λύσης της υπαλληλικής σχέσης λόγω αποδο¬ 
χής παραίτησης και λόγω απόλυσης για τις περιπτώσεις 
του άρθρου 257 του Υπαλληλικού Κώδικα (Π.Δ. 611/ 
1977), εκτός των στοιχ. στ και ζ περιπτώσεων. 

4. Χορήγηση άδειας για άσκηση ιδιωτικού έργου επ’ 
αμοιβή. 

5. Έγκριση πράξεων υπηρεσιακής κατάστασης (τοπο¬ 
θέτηση, μετακίνηση, μετάθεση, απόσπαση, μετάταξη) 
των υπαλλήλων της ΓΓΚΑ μέχρι και το βαθμό του Γραμμα- 
τέα Α. 

6. Χορήγηση αναρρωτικών αδειών σε υπαλλήλους από 
βαθμό Εισηγητή Β μέχρι και Γ εν. Δ/ντή. 

, 7. Πράξεις διορισμού ή πρόσληψης όλων των υπαλλή¬ 
λων. 

8. Λύση της σύμβασης εργασίας του προσωπικού με 
σχέση εργασίας ιδιωτικού δικαίου, εκτός από την περί¬ 
πτωση λύσης της σχέσης λόγω ορίου ηλικίας. 

9. Τα έγγραφα που απευθύνονται στα δικαστήρια και 
αναφέρονται σε ένδικα μέσα που έχουν ασκηθεί κατά 
πράξεων ή παραλείψεων της διοίκησης. 

10. Προκήρυξη πλήρωσης θέσεων της Γ.Γ.Κ.Α. και των 
ασφαλιστικών οργανισμών. 

11. Πράξεις για τη θέση υπαλλήλων σε αργία ή διαθεσι¬ 
μότητα. 

12. Έγκριση πράξεων διορισμού, υπηρεσιακής κατά¬ 
στασης, απόλυσης ή επαναφοράς με τις διατάξεις του άρ¬ 
θρου 12 του Ν. 1232/1982 των υπαλλήλων των ασφαλι¬ 
στικών οργανισμών. 

13. Χορήγηση κανονικών αδειών στους υπαλλήλους 
απά βαθμό Εισηγητή Β μέχρι και Γεν. Δ/ντή εκτός των 
προϊσταμένων Διευθύνσεων, καθώς επίσης και στους 
υπαλλήλους που υπηρετούν με σύμβαση, σε εκτέλεση του 
ετήσιου προγράμματος αδειών, ως και χορήγησης αδειών 
χωρίς αποδοχές σε υπαλλήλους της Γ.Γ.Κ.Α. μέχρι του 
βαθμού Γραμματέα Α. 


14. Υπογραφή συμβάσεων πρόσληψης υπαλλήλων με 
σχέση εργασίας ιδιωτικού δικαίου για τις ανάγκες της 
ΓΓΚΑ. 

15. Έγκριση εγκατάστασης και μεταφοράς τηλεφωνι¬ 
κών συνδέσεων στους ασφαλιστικούς οργανισμούς. 

Ε. Ο Διευθυντής της Διεύθυνσης Μηχανογραφικών 
Εφαρμογών. 

1. Διοικητική έγκριση για αποδέσμευση ποσών από τον 
προϋπολογισμό των Ασφαλιστικών Οργανισμών μέχρι του 
ποσού που ισχύει κάθε φορά για την προμήθεια ειδών χω¬ 
ρίς διαγωνισμό (απευθείας ανάθεση). 

2. Αποφάσεις έγκρισης αγοράς μηχανογραφικού εξο¬ 
πλισμού από τους ασφαλιστικούς οργανισμούς μέχρι του 
ποσού που ισχύει κάθε φορά για την προμήθεια ειδών χω¬ 
ρίς διαγώνισμά (απευθείας ανάθεση). 

Αρθρο 9 

Α. Μεταβιβάζουμε στους Τμηματάρχες της Γ.Γ.Κ.Α. το 
δικαίωμα να υπογράφουν «Με εντολή Υπουργού» τα πα¬ 
ρακάτω θέματα: 

1. Απαντήσεις σε αιτήσεις πολιτών, σωματείων ή νομι¬ 
κών προσώπων, χωρίς να αναλαμβάνουν υποχρεώσεις ή 
δεσμεύσεις για το δημόσιο ή νομικά πρόσωπο αρμοδιότη¬ 
τας Γ.Γ.Κ.Α. 

2. Παροχή πληροφοριών και στοιχείων που αφορούν το 
αντικείμενο της υπηρεσίας τους, καθώς και διαβίβαση εγ¬ 
γράφων. 

3. Μελέτη υπηρεσιακών θεμάτων και προετοιμασία επί¬ 
λυσης υποθέσεων που έκκρεμούν. 

4. Ανακοινώσεων ή κοινοποιήσεων Π. Δ/των ή Υπουργι¬ 
κών αποφάσεων και τα, σε εκτέλεση αυτών, έγγραφα. 

5. Κατάθεση εγγράφων στο αρχείο. 

6. Χορήγηση πιστοποιητικών και βεβαιώσεων σέ θέματα 
που σύμφωνα με το νόμο, μπορούν να χορηγηθούν από τα 
στοιχεία που τηρούνται στην Υπηρεσία. 

Άρθρο 10 

Ειδικότερα πέραν των αναψερομένων στο προηγού¬ 
μενο άρθρο μεταβιβάζουμε το δικαίωμα να υπογράφουν 
«Με εντολή Υπουργού» οι παρακάτω Προϊστάμενοι Τμη¬ 
μάτων ως εξής: 

Α. Ο Τμηματάρχης του Τμήματος Προσωπικού της Δ/ 
νσης Διοίκησης: 

1. Πράξεις προαγωγής των μονίμων υπαλλήλων. 

2. Αποφάσεις αλλαγής κλιμακίου των υπαλλήλων κατά 
τις διατάξεις του Ν. 1505/1984. 

3. Απαντήσεις σε αιτήματα υπαλλήλων σχετικά με την 
υπηρεσιακή τους κατάσταση. 

4. Τα πιστοποιητικά ή βεβαιώσεις για την υπηρεσιακή ή 
μισθολογική κατάσταση των υπαλλήλων και γενικά πιστο¬ 
ποιητικά και βεβαιώσεις για θέματα, που είναι δυνατό να 
βεβαιωθούν απά στοιχεία που τηρούνται στην υπηρε¬ 
σία. 

5. Πράξεις μονιμοποίησης υπαλλήλων. 

6. Ανακοινώσεις αποφάσεων διορισμού και έγγραφα, 

κοινοποίησης καταστάσεων του άρθρου 8 του Ν. 1586/ 
1986. : \ ' 



1522 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Αποφάσεις χορήγησης αδειών, χωρίς αποδοχές ή κύ¬ 
ησης ή λοχείας στους υπαλλήλους με οποιαδήποτε σχέση 
εργασίας. 

8. Αποφάσεις χορήγησης αναρρωτικών αδειών στους 
υπαλλήλους μέχρι βαθμού Γραμματέα Α, τα έγγραφα πα¬ 
ραπομπής των υπαλλήλων για υγειονομική εξέταση καθώς 
και τις αποφάσεις δικαιολδγησης της αποχής από τα υπη¬ 
ρεσιακά καθήκοντα για λόγους ασθένειας με αποδοχές, ή 
χωρίς αποδοχές των υπαλλήλων με σχέση εργασίας ιδιωτι¬ 
κού δικαίου. 

9. Αποφάσεις προσαύξησης του μισθού των υπαλλήλων 
με τα επιδόματα χρόνου υπηρεσίας, σπουδών και λοιπά 
επιδόματα. 

10. Τα προπαρασκευαστικά, υπομνηστικά και γενικό¬ 
τερα όλα τα διαδικαστικά έγγραφα οποιουδήποτε περιε¬ 
χομένου, περιλαμβανομένων και εκείνων με τα οποία ζη¬ 
τούνται ή παρέχονται πληροφορίες ή ανακοινώνονται πρά¬ 
ξεις της διοίκησης. 

11. Τις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως, καθώς και 
τις εντολές δημοσίευσης στην Εφημερίδα της Κυβερνή¬ 
σεως Προεδρικών Διαταγμάτων και λοιπών πράξεων. 

12. Αλληλογραφία με φορείς του Δημοσίου Τομέα για 
τρέχοντα υπηρεσιακά θέματα. 

13. θεώρηση υπογραφών υπαλλήλων, όπου προβλέπε- 
ται σύμφωνα με τις διατάξεις που ισχύουν. 

14. Διαβίβαση συνταξιοδοτικών φακέλλων στην υπηρε¬ 
σία συντάξεων. 

15. Παραπομπή στα Υπηρεσιακά Συμβούλια ενστάσεων 
κατά πινάκων αρχαιότητας υπαλλήλων και υπηρεσιακών 
υποθέσεων, καθώς και ενστάσεων στις υγειονομικές επι¬ 
τροπές για τη χορήγηση αναρρωτικών αδειών. 

16. Πράξεων αλλαγής ή προσθήκης επωνύμων υπαλλή¬ 
λων της Γ.Γ.Κ.Α. 

17. Ανακοίνωση ερμηνευτικών εγκυκλίων για ζητήματα 
προσωπικού, αποδοχών κ.λπ. 

18. Τα γενικότερα θέματα σημαιοστολισμού, εθιμοτυ¬ 
πίας δημοσίων εορτών και επισήμων τελετών. 

Β. Ο Τμηματάρχης του Τμήματος Οικονομικής Διοίκη¬ 
σης. 

1. Ανάληψη και διάθεση πιστώσεων, αναγνώριση δαπα¬ 
νών, έκδοση και παράταση χρηματικών ενταλμάτων ποσού 
μέχρι 1.000.000 δρχ. σε εκτέλεση του τακτικού προϋπο¬ 
λογισμού. 

2. Πιστοποίηση ή βεβαίωση καταβαλλομένων αποδοχών 

προσωπικού για φορολογική ή άλλη νόμιμη χρήση. 

! 

I 


Γ. Ο Τμηματάρχης του Τμήματος Προμηθειών. 

Σύναψη συμβάσεων προμηθειών και εκτέλεση εργα¬ 
σιών μέχρι ποσού 500.000 δρχ. 

Δ. Ο Τμηματάρχης του Τμήματος Προϋπολογισμού. 

Έγκριση τροποποίησης προϋπολογισμών των Οργανι¬ 
σμών Κοινωνικής Ασφάλισης μέχρι 1 δια. δρχ. 

Ε. Ο Τμηματάρχης του Τμήματος Τεχνικού της Δ/νσης 
Επιθεώρησης. 

Έγγραφα προς τους Οργανισμούς Κοινωνικής Ασφάλι¬ 
σης και άλλες αρχές, σχετικά με την παροχή οδηγιών ή 
πληροφοριών σε θέματα τεχνικής φύσεως, που αφορούν 
την ανέγερση, επισκευή, μίσθωση, ή συμπληρωματικές 
εργασίες ακινήτων. 

Αρθρο 11 

1. Σε περίπτωση έλλειψης, απουσίας ή κωλύματος των 
Γ ενικών Δ/ντών οι αρμοδιότητες που αναφέρονται στο άρ¬ 
θρο 6 της απόφασης αυτής, θα ασκούνται από το Γ ενικό 
Γ ραμματέα της Γ ενικής Γ ραμματείας Κοινωνικών Ασφαλί¬ 
σεων. 

2. Η κατά τα προηγούμενα άρθρα μεταβίβαση δικαιώμα¬ 
τος υπογραφής «Με εντολή Υπουργού» στους Προϊσταμέ¬ 
νους Δ/νσεων και Τμημάτων, ισχύει και για τους νόμιμους 
αναπληρωτές σε περίπτωση έλλειψης, απουσίας ή κωλύ- 
ματός τους. 

Αρθρο 12 

Αρμοδιότητες που άπτονται της γενικότερης πολιτικής 
της Γ.Γ.Κ.Α. ασκούνται από τον Υπουργό. 

ί! 

Αρθρο 13 

1. Σε κάθε περίπτωση έκδοσης πράξης σύμφωνα με τα 
προηγούμενα άρθρα, μνημονεύεται στο προοίμιό της η 
απόφαση αυτή. 

2. Από την ισχύ της απόφασης αυτής, καταργείται κάθε 
προηγούμενη, που ρυθμίζει τα ίδια θέματα, για τον τομέα 
αρμοδιότητας της Γ ενικής Γ ραμματείας Κοινωνικών 
Ασφαλίσεων. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1993 

Ο ΥΠΟΥΡΓΟΣ 

Δ. ΣΙΟΥΦΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤ 6Π 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















